आत्मसम्मान और संतुष्टि का भाव बढ़ता है; बीपी नहीं बढ़ता, हार्ट रेट भी सामान्य रहता है
हाल में हुई स्टडी में प्रतिभागियों को धन्यवाद पत्र लिखने, जिंदगी में होने वाली सकारात्मक चीजों की लिस्टिंग और उनका असर महसूस करने को कहा गया। नतीजे बताते हैं कि ऐसी गतिविधियों से मानसिक स्वास्थ्य लाभ तो मिला ही, अवसाद और चिंता में भी कमीGratitude improves mental health
हाल में हुई स्टडी में प्रतिभागियों को धन्यवाद पत्र लिखने, जिंदगी में होने वाली सकारात्मक चीजों की लिस्टिंग और उनका असर महसूस करने को कहा गया। नतीजे बताते हैं कि ऐसी गतिविधियों से मानसिक स्वास्थ्य लाभ तो मिला ही, अवसाद और चिंता में भी कमी आई। इसके अलावा आभार जताने से आत्म-सम्मान में बढ़ोतरी के साथ रोजमर्रा की जिंदगी में संतुष्टि का स्तर बढ़ता है।
नॉर्थ कैरोलिना यूनिवर्सिटी में मनोविज्ञानी सारा एल्गो कहतीं हैं- परिचितों, दोस्तों या जीवन साथी के प्रति आभार जताना रिश्ता मजबूत करता है, हमें जोड़ने में भी मदद करता है। शोध के मुताबिक, जो लोग आभार के प्रति झुकाव रखते हैं उनका ब्लड प्रेशर नहीं बढ़ता, हार्ट रेट भी सामान्य रहता है।
दुख कम नहीं होता पर हौंसला बढ़ता है
स्टेसी बैटन का बीता साल अच्छा नहीं रहा। कैंसर के चलते उन्होंने पति को खो दिया। पार्किंसन बीमारी के कारण पिता चल बसे। मां को भी कैंसर का पता चला। इन दिक्कतों उन्हें अपना 26 साल पुराना घर बेचना पड़ा। इसके बावजूद स्टेसी ने हौसला नहीं खोया। वो हर दिन कुछ अच्छे पल तलाश ही लेतीं, उन्हें पेपर पर नोट करतीं... जैसे आज नए पड़ोसी से मुलाकात या फिर मां के साथ लंबी सैर पर जाना या छोटी सी मदद पर किसी का शुक्रिया अदा करना... इन नोट्स को वो एक बड़े से जार में डाल देतीं। बैटन कहती हैं कि इससे दुख तो कम नहीं हुआ लेकिन उससे लड़ने का हौसला बढ़ गया।
आपसी संबंधों पर भी सकारात्मक प्रभाव पड़ता है
